laion/Wikipedia-Exotic huggingface dataset:
ג'ורג' עזרא

ג'ורג' עזרא בארנט (באנגלית: George Ezra Barnett; נולד ב-7 ביוני 1993) הוא מוזיקאי, זמר וכותב שירים אנגלי. לאחר שפרסם שני מיני אלבומים, את Did You Hear the Rain? באוקטובר 2013 ואת Cassy O' במרץ 2014, הוציא לאור כסינגל את השיר Budapest, שהגיע למקומות הראשונים במצעדים ברחבי העולם והקנה לו פרסום רב. ביוני 2014 הוציא לאור את אלבום הבכורה שלו, Wanted on Voyage. סינגלים נוספים ששחרר: Cassy O', Blame It on Me, Shotgun, Listen to the Man, Barcelona, Did You Hear the Rain. ג'ורג' עזרא בארנט נולד בהרטפורד, הרטפורדשייר שבאנגליה, כבן לשני מורים. למד בבית הספר היסודי בבנגאו, ולאחר מכן בבית הספר 'סימון בלה'. הוא עבר לבריסטול בשנת 2011 כדי ללמוד בתיכון למוזיקה. אחיו, אית'ן ברנט, הוא גם זמר וכותב שירים, וידוע בשם 'Ten Tonnes'. עזרא אומר שההשפעות המוזיקליות שלו הן בוב דילן ו-וודי גאת'רי. זאיין לואו, תקליטן לשעבר בBBC אמר שהוא "אחד הזמרים החזקים והעוצמתיים שיש בסביבה." האובססיה לבוב דילן הניעה את עזרא למצוא עוד אמנים אמריקאים. "מתוך סקרנות," הוא אומר, "הלכתי לחפש לאיזה אמנים הוא היה פעם מקשיב. וכך מצאתי את לדבלי, וודי גאת'רי והאולין וולף". עזרא שמע תקליט של לדבלי וניסה לשיר כמוהו. "בצד האחורי של התקליט היה כתוב שהקול שלו היה כל כך גדול, שהיית צריך להוריד את העוצמה בפטיפון שלך", הוא אומר. "אהבתי את הרעיון של לשיר בקול גדול, אז ניסיתי את זה." ביוני 2013 עזרא ניגן על הבמה של BBC בפסטיבל גלסטונבורי. באוקטובר 2013 הוציא את המיני אלבום '?Did You Hear The Rain'. השיר 'בודפשט' שמתוך האלבום הגיע למקום השישי באיטליה. עזרא היה נגן תומך של סאם סמית', באסטיל ועוד. במרץ 2014 הוציא את המיני אלבום השני שלו, Cassy O'. ביוני 2014 הוציא לאור את האלבום הראשון שלו, Wanted on Voyage. האלבום נכנס לטבלת האלבומים של בריטניה והגיע למקום השלישי. האלבום הצליח גם באוסטרליה, אוסטריה, בלגיה, דנמרק, גרמניה, הולנד, אירלנד וניו זילנד. 14 שבועות אחרי ששוחרר, הגיע האלבום למקום הראשון. בדצמבר 2014 האלבום מכר מעל לחצי מיליון עותקים בבריטניה. בינואר 2015 הוא הוכתר לאלבום השלישי הכי נמכר בבריטניה. ב-28 במרץ 2015, התארח עזרא בסאטרדיי נייט לייב. הוא הופיע שוב בטלוויזיה כמה שבועות לאחר מכן, בתוכנית של ג'יימס קורדן, שם ביצע את 'בודפשט'. בפברואר 2018, עזרא שחרר את הפרק הראשון בפודקאסט שלו, 'ג'ורג' עזרא וחברים'. שם, במשך 45 דקות, הוא משוחח עם אמנים אחרים. הסדרה החלה עם אד שירן, שהתארח ב-12 בפברואר 2018. ההשראה של עזרא לפודקאסט הייתה מתוך האזנה לפודקאסטים של קומיקאים שמארחים קומיקאים. בתוכנית הוא אירח עוד אמנים כגון Rag'n'Bone Man, סם סמית', אלטון ג'ון ועוד. מדיה וקבצים בנושא ג'ורג' עזרא בוויקישיתוף אתר האינטרנט הרשמי של ג'ורג' עזרא ג'ורג' עזרא, ברשת החברתית פייסבוק ג'ורג' עזרא, ברשת החברתית אקס (טוויטר) ג'ורג' עזרא, ברשת החברתית אינסטגרם ג'ורג' עזרא, ברשת החברתית טיקטוק ג'ורג' עזרא, סרטונים בערוץ היוטיוב ג'ורג' עזרא, במסד הנתונים הקולנועיים IMDb (באנגלית) ג'ורג' עזרא, באתר אפל מיוזיק (באנגלית) ג'ורג' עזרא, באתר ספוטיפיי ג'ורג' עזרא, באתר סאונדקלאוד (באנגלית) ג'ורג' עזרא, באתר Last.fm (באנגלית) ג'ורג' עזרא, באתר AllMusic (באנגלית) ג'ורג' עזרא, באתר MusicBrainz (באנגלית) ג'ורג' עזרא, באתר דיזר ג'ורג' עזרא, באתר Discogs (באנגלית) ג'ורג' עזרא, באתר Songkick (באנגלית) ג'ורג' עזרא, באתר Genius ג'ורג' עזרא, באתר SecondHandSongs ג'ורג' עזרא, באתר בילבורד (באנגלית) ג'ורג' עזרא, באתר טיידל (באנגלית)
האח הגדול (תוכנית טלוויזיה פולנית)

האח הגדול פולין היא סדרת טלוויזיה המופקת על ידי Endemol. בסה"כ שודרו עד כה 5 עונות, כולל עונת VIP אחת. העונה הראשונה שודרה בשנת 2001. התוכנית היא הגרסה הפולנית לתוכנית המציאות הבינלאומית האח הגדול המשודרת ברחבי העולם, ושהחלה ב-1997 בהולנד על ידי המפיק ג'ון דה מול. כל העונות של התוכנית נמשכו 15 שבועות, למעט העונה השלישית, שנמשכה 12 שבועות. בתחילת התוכנית, קבוצת משתתפים הכוללת כתריסר אנשים, נכנסת לבית המכונה "בית האח הגדול". מדובר במבנה המכוסה כולו במצלמות, חלקן נסתרות וחלקן גלויות, המנותק מכל אמצעי תקשורת וממבנים אחרים. בשלוש העונות הראשונות בית האח היה ממוקם בכפר סקוצ'ין שעל יד ורשה, ובהמשך, בשתי העונות שלאחר מכן, הבית היה בכפר ביאלני ורוצלבסקי הסמוך לעיר ורוצלב. במהלך התוכנית משודרים חייהם של הנוכחים בבית, הקרויים דיירים, והצופים עוקבים אחר מעשיהם ואחר מערכות היחסים שלהם. החיים בבית מוכתבים על ידי קול עבה, מסתורי ובלתי נראה, שהאדם מאחוריו נקרא "האח הגדול". האח הגדול נותן הוראות לדיירים ומטיל עליהם משימות שחובה לבצע. בנוסף, מדי שבועיים מתקיימות "הדחות". האח הגדול קורא לכל משתתף בתורו לחדר אטום מיוחד, בו הוא נשאל על יחסיו עם המתמודדים השונים וכן נאלץ לבחור שני דיירים שיעזבו את התוכנית. 2 הדיירים (או יותר, במקרה של תיקו) שהכי הרבה מתמודדים הצביעו נגדם מועמדים להדחה, ובמשך השבוע הצופים מצביעים באמצעות מסרונים אילו דיירים יעזבו את התוכנית, כאשר בסוף השבוע מודח סופית אחד הדיירים מהבית. תהליך זה חוזר במשך מספר שבועות עד אשר נותרים שלושה דיירים בבית. בשלב זה מתחיל "הגמר", בו הצופים בוחרים, מבין שלושת הדיירים, מי יהיה הדייר המנצח. בעונות הרביעית והחמישית, שהופקו על ידי TV 4, הכללים הללו שונו מעט, והחל מתחילת התוכנית בוצעו הדחות על בסיס שבועי, כאשר בנוסף להדחות הרגילות הודח בשבוע נתון לפחות אדם אחד שחרג, אפילו במעט, מכללי התוכנית. לקראת סוף העונה, בכל אופן, פסקו ההדחות על בסיס חריגה מכללי התוכנית, וההדחות חזרו להיות חד-שבועיות ומבוססות על הצבעות בלבד. בנוסף, בעונות אלו הגיעו דיירים חדשים במהלך התוכנית, אפילו בשלבים מתקדמים שלה, וזאת בניגוד לנהוג בעונות הראשונות בהן הוכנס משתתף חדש רק כתחליף למשתתף שעזב מרצונו את התוכנית. העונות ה-4 וה-5 לא צברו עניין רב כמו שלוש העונות הראשונות של האח הגדול, כפי שמוצג בתרשים לעיל. התוכנית נחשבת על פי רבים כלא מוסרית. במספר מדינות (כמו צ'כיה) התוכנית הוענשה על חוסר הגינות. המתנגדים לתוכנית טוענים כי היא לא מוסרית, וכי היא אנטי-חברתית. כמו כן, מספר פסיכולוגים ופסיכותרפיסטים מאמינים כי מטרת התוכנית אינה אתית ומוסרית, וטוענים כי פסיכולוגים אשר יסכימו לשתף פעולה עם תוכנית כגון זו יפגעו באתיקה של המקצוע שלהם. סגנון כתוביות הפתיחה של האח הגדול פולין 4.1 היה מחווה לכתוביות האח הגדול אוסטרליה, והתקיים שימוש באותו שיר נושא, ובאותה עין (המייצגת את סמלו של האח הגדול), המזוהה עם התוכנית. אתר האינטרנט הרשמי של האח הגדול O zjawisku podglądania na podstawie programu Big Brother. | Pedagogika, psychologia, socjologia, filozofia, www.nauki-spoleczne.info (בפולנית) Polska, Grupa Wirtualna (2014-09-25). "Karolina Pachniewicz z "Big Brother": "Byłam wykreowanana na pustą dziewczynę, która ma pstro w głowie"". teleshow.wp.pl (בפולנית). נבדק ב-2017-03-27. Fenixy (2007-09-07), Big Brother 4.1 Poland Opening Titles, נבדק ב-2017-03-27
פרס לב

פרס לב הוא פרס למפעל חיים בתחום של תורה עם דרך ארץ, המוענק על ידי המרכז האקדמי לב לזכרו של מייסד המכון זאב לב. הפרס מוענק מדי שלוש שנים. 2005: פרופ' יחיאל דומב 2008: הרב ישראל רוזן 2011: הרב ד"ר אליהו רחמים זייני 2014: פרופ' ישראל אומן 2017: פרופ' עלי מרצבך פרס "לב" ע"ש הרב פרופ' זאב לב, מוענק לרב ישראל רוזן, ראש מכון צומת, באתר מכון צומת, 10 באפריל 2008 ישי קרוב, "פרס לב" יוענק השנה לרב הטכניון, באתר ערוץ 7, 5 באפריל 2011 אורלי הררי, פרס לב על מפעל חיים הוענק לפרופ' ישראל אומן, באתר ערוץ 7, 10 באפריל 2014 הרב רימון: "אסור לפחד מהמצאות. בית חכם יכול לסייע לשמירת השבת" | כיפה, באתר www.kipa.co.il
תחנת האוטובוסים שערי דרום במוסקבה

תחנת האוטובוסים "שערי דרום" במוסקבה (ברוסית: Московский автобусный вокзал Южные ворота) היא תחנת אוטובוסים מרכזית הממוקמת במרחק 19 ק"מ מכביש הטבעת של מוסקבה, סמוך למתחם מרכז מסחרי באותו שם בדרום העיר מוסקבה. התחנה משרתת בעיקר קווי אוטובוס בינלאומיים, נחשבת לתחנת האוטובוסים הגדולה ביותר במוסקבה (1,700 מ"ר), וממוקמת במתחם המרכז המסחרי "שערי דרום". נמצאת בבעלות חברת התחבורה "מוסגורטרנס" (ברוסית: Мосгортранс) ומופעלת על ידה. התחנה משרתת קווי אוטובוס לדרום רוסיה ומדי יום יוצאים ממנה 200 קווי אוטובוס ומדי יום עוברים בה כ-4,000 נוסעים וכ-1.5 מיליון איש בשנה. מבנה התחנה המודרני נחנך באפריל 2015 לאחר בניה שנמשכה מיוני 2013 ועד נובמבר 2014 מכספי משקיעים פרטיים. המבנה כולל חניה לאוטובוסים, 10 מסופי הורדה והעלאת נוסעים, 4 עמדות בידוק, אולם המתנה המיועד ל-160 איש, 7 עמדות הכרטיסים ובמתחם גם בתי קפה והתחנה נגישה לנכים. התחנה נחנכה ב-6 באפריל 2015, והיא נמצאת בקילומטר ה-19 של כביש הטבעת של מוסקבה, סמוך למרכז מסחרי באותו שם ושוכן ברובע בראטייבו בדרום מוסקבה. התחנה משרתת קווי אוטובוסים לבלאקלובו, וולגוגרד, וולגודנסק, וולז'סקי, גלנדג'יק, ליפצק, רוסטוב על הדון, סורוקי, קישינב שבמולדובה, מינסק שבבלארוס, סראטוב, סברודונצק, אליסטה, סטברופול, יאלטה שבחצי האי קרים, חרקוב שבאוקראינה ודונצק שבמחוז הבדלני דונצק. בשנים 2017–2020, התחנה שימשה זמנית כתחנת האוטובוסים המרכזית של העיר עקב סגירת תחנת האוטובוסים המרכזית של מוסקבה לצורך שיפוצים. אולם ההמתנה מסופי התחנה עמדות הבידוק בתחנה עמדות הכרטיסים מבנה התחנה תחנת האוטובוסים שערי צפון במוסקבה מדיה וקבצים בנושא תחנת האוטובוסים שערי דרום במוסקבה בוויקישיתוף אתר האינטרנט הרשמי של תחנת האוטובוסים שערי דרום במוסקבה (ברוסית)
מועצה אזורית הגלבוע

מועצה אזורית הגלבוע היא מועצה אזורית במחוז הצפון, השוכנת בחלקו המזרחי והדרומי של הגלבוע והסביבה למרגלות הר הגלבוע. בשטח המועצה 33 יישובים, מהם 14 מושבים, 8 קיבוצים, 5 יישובים ערבים ו־6 יישובים. שטחה משתרע על כ־250,000 דונם. במליאת המועצה 45 חברים ובראשם עומד כיום דני עטר. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית הגלבוע 33,348 תושבים (מקום 69 בדירוג רשויות מקומיות בישראל). האוכלוסייה גדלה בקצב גידול שנתי של ‎1.9%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 79.3%. השכר החודשי הממוצע של שכיר במשך שנת 2021 היה 10,090 ש"ח (ממוצע ארצי: 11,330 ש"ח). ערך מורחב – הר הגלבוע גבולות שטח השיפוט של המועצה: בצפון: מועצה אזורית עמק יזרעאל במערב: מועצה אזורית מגידו בדרום: מועצה אזורית שומרון במזרח: מועצה אזורית עמק המעיינות בשנת 1921 הוקם בידי 75 חברי גדוד העבודה על שם טרומפלדור מחנה אוהלים ליד מעין חרוד. רובם היו חלוצי העלייה השנייה, אליהם התווספו חברים מהעלייה השלישית שהצטרפו לגדוד העבודה, ביניהם אנשי "השומר". התוכנית הייתה "בניין הארץ על ידי קומונה כללית של פועלי ארץ ישראל". לאחר חודשיים עלתה קבוצה גדודית נוספת לגבולו המזרחי של עמק יזרעאל ונאחזה בגבעת תל חסן, היא תל יוסף. בשנות ה-20 וה-30 של המאה הקודמת הוקמה שורה של יישובים נוספים בעמק חרוד. לאחר מלחמת העצמאות הוקמו, בשנות ה-50, מושבי חבל תענך באזור המערבי של המועצה. המועצה האזורית קיבלה מעמד מוניציפלי בשנת 1949. ביישובי המועצה מרובים ענפי החקלאות. בעיקר נפוצים: הכותנה, החיטה, החמניות וגידולים תעשייתיים נוספים, פלחה, ברכות דגים, רפתות ולולים. ביישובים שבתחום המועצה הוקמו מפעלים רבים: שימורים בבית השיטה, מפעלי מתכת ופלדה בבית אלפא, במולדת, בעין חרוד ובתל יוסף, נגריות בבית השיטה ועין חרוד, אלקטרוניקה ביזרעאל, פיצוחים בגבע, פלסטיק בחפציבה וברם און, הדפסות וחפצי נוי במולדת ובתל יוסף ומפעל לייצור מיצים טבעיים בדבורה. במועצה פועל מיזם ייחודי פרי פיתוח של הביטוח הלאומי, המפעיל הקורסים במגוון מקצועות וחוגים - בין השאר בדרמה, מחול, ריצות למרחקים ארוכים, אגרוף, כדורגל, כדורסל, יוגה צחוק, ליצנות רפואית ותקשורת. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מרדכי שטנר מעין חרוד - ראשית שנות הארבעים - כיו"ר המועצה - המועצה הוקמה ב-1949 טוביה בן-דוד (1949 - 1959) מאיר לניר(1959 - 1970) משה בן-צבי (1970 - 1977) נחום שריג (1977 - 1985) אברהם יריב (1985 - 1994) דני עטר (1994 - 2015) עובד נור (2015 - 2024) דני עטר (2024 ואילך אתר האינטרנט הרשמי של מועצה אזורית הגלבוע פרופיל מועצה אזורית הגלבוע נכון לשנת 2020 באתר הלמ"ס יוליה פריליק-ניב, צעד-צעד, באתר את, 23 במרץ 2015 לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 פרופיל מועצה אזורית הגלבוע באתר הלמ"ס מידע נוסף באתר המועצה, אודות טוביה בן דוד מידע נוסף באתר המועצה, אודות מאיר לניר מידע נוסף באתר המועצה, אודות משה בן צבי
רולס-רויס ריית (1938)

רולס-רויס ריית (1938) (באנגלית: Rolls-Royce (Wraith (1938) היא מכונית סלון יוקרתית, בגרסאות סלון וקבריולה מתוצרת יצרנית רכבי היוקרה הבריטית רולס-רויס אשר יוצרו בין השנים 1938–1939. סך הכול יוצרו 491 יחידות. מנוע הרולס-רויס ריית מבוסס על מנוע דגם רולס-רויס 25/30 כ"ס. תאוצת ה"רולס רויס ריית (1938)" מ-0–50 מייל היא 16.4 שניות. בהשקת הדגם מחיר היחידה בבריטניה היה 1,700 לירות שטרלינג. משנת 2013 מייצרת חברת רולס-רויס דגם קופה הקרוי בשם זהה: רולס-רויס ריית (2013). סלון - 4 דלתות קבריולה - 2 דלתות קופה - 2 דלתות רולס-רויס ריית (1938) רולס-רויס ריית (1938), שנת 1939, גרסת קבריולט רולס-רויס ריית (1938), 4 דלתות - סלון רולס-רויס ריית (1938), 4 דלתות - סלון מנוע רולס-רויס ריית (1938) רולס-רויס הנרי רויס רולס-רויס 10 כ"ס רולס-רויס V-8 (1905) רולס-רויס 30 כ"ס רולס-רויס סילבר גוסט רולס-רויס 15 כ"ס רולס-רויס 20 כ"ס רולס-רויס 20-25 כ"ס רולס-רויס 25/30 כ"ס רולס-רויס פנטום 1 רולס-רויס פנטום 2 רולס-רויס פנטום 3 רולס-רויס פנטום 4 רולס-רויס פנטום 5 רולס-רויס פנטום 6 רולס-רויס סילבר דאון רולס-רויס סילבר סראף רולס-רויס ריית (2013) מדיה וקבצים בנושא רולס-רויס ריית בוויקישיתוף אתר האינטרנט הרשמי של רולס-רויס ריית
דיאנה סילברמן-קלר

דיאנה סילברמן-קלר (1950–2 במאי 2009) פרופסורית, יזמה ופיתחה את התוכנית הראשונה לתכנון ופיתוח משחקי מחשב בישראל. בין היתר יזמה, הקימה וניהלה את בית הספר ללימודים רב-תחומיים במכללת בית ברל. דיאנה סילברמן-קלר נולדה בארגנטינה ועלתה עם משפחתה לישראל ב-1964. למדה לתואר ראשון בהיסטוריה כללית, וספרות ולשון צרפתית באוניברסיטת בן-גוריון בנגב ולתואר שני ושלישי בחינוך באוניברסיטה העברית בירושלים. את התמחותה בתקשורת, אינטרנט וקולנוע עשתה סילברמן קלר, החל משנת 2003, ב-European Graduate School שבשווייץ. סילברמן-קלר עמדה מאחורי פיתוח התוכנית למשחקולוגיה - עיצוב ופיתוח משחקי מחשב במכללת בית ברל, אחד מבתי הספר היחידים בישראל ללימוד משחקי מחשב. ויזמה גם את התוכניות ללימודי ניו-מדיה וללימודי עיצוב תוכן נייד. מחקרה של פרופ' סילברמן קלר עוסק בתחום של סמיוטיקה וביקורת הטקסטים והתרבות. עד כה אפיינה את הטקסט אידאולוגי חינוכי כז'אנר וכמו כן אפיינה את ייחודה של הפדגוגיה הלא פורמלית המנחה פעילויות חינוכיות, חברתיות תרבותיות בארגונים חינוכיים חוץ בית ספריים. סילברמן קלר פיתחה מחקר העוסק ב"מראה". ד"ר דיאנה סילברמן-קלר, משחקים רציניים, באתר nrg‏, 18 באוגוסט 2005 בצומת ההגדרות של הלמידה הלא-פורמלית – דיאנה סילברמן-קלר יובל בירב, מייסדת התוכנית הראשונה ללימודי משחקי מחשב בישראל נפטרה ממחלה קשה, באתר AGAMES, ‏4 למאי 2009 גיא גרימלנד, תעשיית משחקי מחשב הישראלית מרכינה ראש: נפטרה פרופסור דיאנה סילברמן-קלר, באתר TheMarker‏, 4 במאי 2009
שיפוד (פירושונים)

האם התכוונתם ל... שיפוד – מקל דק המשמש לאחיזת חתיכות קטנות של מזון שיפוד כהוצאה להורג – חדירה טראומטית לאורגניזם באמצעות חפץ זר מוארך; משמש לעינויים ולהוצאה להורג של בני אדם שיפוד (שחמט) – סוג של התקפה בשחמט מזאמה (מכונה גם "אייל שיפוד") - סוג של אייל בתת-משפחת איילי העולם החדש שיפוד (סריגה) - נכתב גם כ - שפוד, רווח כשם מקובל למסרגה.
רולס-רויס ריית (2013)

רולס-רויס ריית (2013) (באנגלית: (Rolls-Royce Wraith (2013) היא מכונית סלון יוקרתית, בגרסת קופה, 2 דלתות, 4 מושבים, מתוצרת יצרנית רכבי היוקרה הבריטית רולס-רויס אשר מיוצרת משנת 2013 עד היום. מחיר הבסיס בבריטניה: 235,416 לירות שטרלינג. חברת רולס-רויס ייצרה דגם בשם זהה בשנת 1938 בגרסאות סלון, קופה וקבריולה: רולס-רויס ריית (1938). הדגם הוצג לראשונה בסלון המכוניות בז'נבה במרץ 2013. דגם ה"רולס-רויס ריית (2013)" התבסס על דגם ה-"Rolls-Royce Ghost". משמעות המילה "Wraith" (בתרגום מאנגלית לעברית) היא "רוח רפאים" או "צל רפאים". תאוצה מ-0 ל-100 קמ"ש היא 4.6 שניות. מנועי "BMW" מסוג "BMW N74" (אנ') דלתות קדמיות - "דלתות התאבדות" (ציר הדלת בניגוד לכיוון התנועה) דגם "רולס-רויס ריית (2013)" מופעל כ-ניידת משטרה במשטרת דובאי. רולס-רויס ריית (2013) - מבט לתא הנהג רולס-רויס ריית (2013) רולס-רויס ריית (2013) רולס-רויס ריית (2013), שנת 2016 רולס-רויס ריית (2013), שנת 2016 רולס-רויס רולס-רויס סילבר דאון רולס-רויס סילבר סראף רולס-רויס ריית (1938) רולס-רויס דאוון מדיה וקבצים בנושא רולס-רויס ריית בוויקישיתוף אתר האינטרנט הרשמי של רולס-רויס ריית "רולס-רויס ריית (2013)" autoevolution.com/cars/rolls-royce-wraith-2013 "רולס-רויס ריית (2013)" archive.is/20130216173635 "רולס-רויס ריית (2013)" web.archive.org/web
האח הגדול (תוכנית טלוויזיה אוקראינית)

האח הגדול היא הגרסה האוקראינית של תוכנית המציאות האח הגדול המבוססת על התוכנית ההולנדית בעלת אותו שם שנוצר במקור בשנת 1997 על ידי ג'ון דה מול, מטעם חברת Endemol. התוכנית מבוססת על קבוצה של זרים, המכונים הדיירים, שגרה יחד, עשרים וארבע שעות ביממה ב"בית האח הגדול" המבודד מן העולם החיצוני. הם תחת מעקב צמוד ללא פרטיות במשך חמישה חודשים. הדיירים מתחרים על הימנעות מההדחה השבועית, עד שאחרון השותפים שנשאר בסוף העונה זוכה בפרס הגדול. הסדרה האוקראינית מוגשת על ידי אישיות הטלוויזיה אולגה גורבצ'בה, ומשודרת בערוץ K1. התוכנית ספגה ביקורת על העירום הרב המוצג בה. המקלחות בתוכנית הן חסרות וילונות, פתוחות לחלוטין ומותקנות בהן מצלמות ולא קיים חדר הלבשה. תקריות של מסאז' טופלס, יחסי מין ומשימות מעודדות עירום, גרמו במספר מקרים לסערה בציבור האוקראיני. עונה זו החלה ב-18 בספטמבר 2011. היא כללה 20 דיירים ראשוניים, 19 אוקראינים ואחד ישראלי. הזוכה בתוכנית הייתה קריסטינה קוטביקאיה, סטודנטית מקייב שזכתה לאחר שגרפה 55% מהקולות בגמר. הרייטינג באירוע הפתיחה עמד על 0.25%. אתר K1, הערוץ המשדר את התוכנית סרטונים בערוץ של האח הגדול אוקראינה, באתר יוטיוב "האח הגדול", במסד הנתונים הקולנועיים IMDb (באנגלית) Carman, John (5 ביולי 2000). "'Big Brother' Watches Their Every Movement". San Francisco Chronicle. נבדק ב-2008-04-19. {{cite news}}: (עזרה) KOJI, BRE, MALDIVI? Pogledajte necenzurisani seks u ukrajinskom "Velikom Bratu"!(18+ FOTO)(VIDEO), tpknewss.altervista.org (ב־)
סאה (יחידת מידה)

המונח "סאה" מפנה לכאן. אם הכוונה למשמעות אחרת, ראו סאה (פירושונים). סאה היא מידת נפח מקראית, אשר הייתה בשימוש נרחב בזמן חז"ל, ומוזכרת פעמים רבות במשנה ובתלמוד בעניינים שונים. השימוש במידה זו של סאה היה מצוי, ובעקבות זה היה אף כלי למדידת הסאה שנקרא 'סאה'. מידת הסאה שווה לשישה קבים ולשליש איפה. ונפחה הוא אחד מארבעים מנפח תיבה של אמה על אמה על שלוש אמות. מידה זו משמשת גם לקביעת שטח בית סאה, על פי החישוב של שטח בו ניתן לזרוע סאה תבואה, שהם סך של אלפיים וחמש מאות אמות מרובעות (=חמישים על חמישים אמה). מידת הסאה היא מידה שהייתה נהוגה כבר בזמן התורה, ואף הוזכרה בתורה, בסיפור המקראי של 'שלושת המלאכים בבית אברהם', כאשר בזמן ביקור המלאכים בביתו ציווה אברהם לשרה: ”מַהֲרִי שְׁלֹשׁ סְאִים קֶמַח סֹלֶת לוּשִׁי וַעֲשִׂי עֻגוֹת”. בזמן חז"ל רווח השימוש במידה זו, ושיערו על פיה במקומות רבים במשנה ובתלמוד. בספרי ההלכה נחלקו האחרונים בשיעור ה'כביצה', כאשר שורש המחלוקת היא האם נתקטנו הביצים מכמות שהיו בזמן התלמוד. מחלוקת זו משפיעה אף על שיעור הסאה, מאחר ששיעור סאה אחת הוא שישה קבים, והקב שיעורו 24 ביצים, נמצא ששיעור ה'סאה' הוא 144 ביצים, ועל מנת לדעת מהי כמות מידת הסאה יש להכפיל את שיעור הביצה ב-144. ממילא אף מידת שיעור הסאה בשיעורי זמנינו תלוי בדעת אותם אחרונים מהו שיעור הביצה: לדעת הרב חיים נאה שנפח שיעור ביצה הוא 57.6 סמ"ק לפיכך לדעתו שיעור סאה הוא 8.3 ליטרים (8,294.4 סמ"ק), ולדעת החזון איש ששיעור הביצה הוא 99.53 סמ"ק נמצא ששיעור סאה (שהוא 144 ביצים) הוא 14.3 ליטר (14,332.3 סמ"ק). מקווה - שיעור מקווה הכשר לטבילה הוא רק כאשר יש בו 40 סאה מי גשמים, בפחות משיעור זה המקווה פסול. תרומת השקל - נעשתה בקופות של שלוש סאים. הקטרת הקטורת - נעשית בכל יום בכף המחזיקה שיעור סאה. מידה זו הייתה נפוצה מאוד בזמן חז"ל, בעקבות כך הפך השימוש במידה זו למטבע לשון. מידה ה'סאה' אף הוזכרה לא אחת בתלמוד בהקשרים שונים: הגדיש את הסאה. "סאה בסאה" - דין בהלכות ריבית. "ארבעים סאה קצוצי תפילין נמצאו בראשי הרוגי ביתר". "הרי שגזל סאה של חטין" וכו', וכיוצא בזה פעמים רבות. תלמוד בבלי, מסכת שבת, דף נ"ט, עמוד א'. שיעורי תורה עמוד קנד, הרב אברהם חיים נאה, תשז ביטוי זה הוזכר לראשונה בתוספתא (מסכת שבת פרק א, ד). תלמוד בבלי, מסכת גיטין, דף נ"ז, עמוד ב' תלמוד בבלי, מסכת בבא קמא, דף צ"ד, עמוד א'
פיקוד התקיפה הגלובלית של חיל האוויר של ארצות הברית

פיקוד התקיפה הגלובלית של חיל האוויר (באנגלית: Air Force Global Strike Command ובקיצור AFGSC) הוא פיקוד מרכזי בחיל האוויר של ארצות הברית הכפוף לפיקוד האסטרטגי של ארצות הברית. ייעוד הפיקוד הוא לספק יכולת הרתעה אסטרטגית, יכולת תקיפה גלובלית ותמיכה בלחימה. הפיקוד הוקם בעקבות ממצאי ועדת חקירה בראשות ג'יימס ר' שלזינגר על התנהלות חיל האוויר עם כלי הנשק הגרעיניים שברשותו. הפיקוד ממשיך את פעילותו של פיקוד האוויר האסטרטגי שנסגר ב-1992. בתחילת 2009 הוקמה מפקדה זמנית בבסיס חיל האוויר בולינג שבוושינגטון די. סי., אליה הועברו סמכויות ויחידות מפיקוד החלל של חיל האוויר ומפיקוד הקרב של חיל האוויר. הפיקוד קיבל אחריות על כל המפציצים האסטרטגיים בעלי יכולות נשיאת נשק גרעיני ואחריות על הטילים הבליסטים הבין-יבשתיים. במהלך 2009 התמקמה מפקדתו הראשית בבסיס ברקסדייל בלואיזיאנה. מדצמבר 2022 מפקד על הפיקוד גנרל תומאס בוסייר. הפיקוד כולל כ-31,000 חיילים. האמצעים העיקריים כוללים טילים בליסטיים בין-יבשתיים LGM-30 מיניטמן, מפציצים חמקניים B-2 ספיריט, מפציצים B-52 סטרטופורטרס, מפציצים B-1 לנסר, מטוסי בקרה בואינג E-4 ומסוקי בל יואי. היחידות העיקריות שלו הן: חיל האוויר העשרים של ארצות הברית - מפקדתו בבסיס אפ.אי וורן שבויומינג. כנף הטילים 90 בבסיס אפ.אי וורן שבוויומינג כנף הטילים 91 בבסיס מינוט שבדקוטה הצפונית כנף הטילים 341 שבבסיס מלמסטרום במונטנה כנף התמיכה 377 שבסיס קירטלנד בניו מקסיקו להק המסוקים 582 בבסיס אפ.אי וורן שבוויומינג טייסת אימוני הקרקע בבסיס קמפ גיורנסי בוויומינג טייסת המבצעים האסטרטגיים 625 בבסיס אופיוט בנברסקה חיל האוויר השמיני של ארצות הברית - מפקדתו בבסיס ברקסדייל בלואיזיאנה כנף המפציצים השנייה בבסיס ברקסדייל כנף המפציצים החמישית בבסיס מינוט שבדקוטה הצפונית כנף המפציצים השביעית בבסיס דייס בטקסס כנף המפציצים ה-28 בבסיס אלסוורת' בדקוטה הדרומית כנף המפציצים 509 בבסיס ויטמן במונטנה כוחות המילואים המוקצים לפיקוד: כנף המפציצים 307 בבסיס ברקסדייל כנף המפציצים 131 בבסיס ויטמן במונטנה טייסת הניסויים 576 בבסיס ונדנברג בקליפורניה להק המבצעים האוויריים בבסיס אוטיס במסצ'וסטס להק השליטה והבקרה 595 בבסיס אופיוט שלוחה עצמאית בבסיס לנגלי שבוירג'יניה אתר האינטרנט הרשמי של פיקוד התקיפה הגלובלית של חיל האוויר של ארצות הברית (באנגלית אמריקאית) מדיה וקבצים בנושא פיקוד התקיפה הגלובלית של חיל האוויר של ארצות הברית בוויקישיתוף אתר הפיקוד
ויג

האם התכוונתם ל... בוץ' ויג – מוזיקאי אמריקני קריסטן ויג – שחקנית וקומיקאית אמריקאית שושנה ויג – סופרת ומשוררת ישראלית ויגים
בית הנבחרים של קרוליינה הצפונית

בית הנבחרים של קרוליינה הצפונית (באנגלית: North Carolina House of Representatives) הוא הבית התחתון ואחד משני בתי המחוקקים המרכיבים את האספה הכללית של קרוליינה הצפונית (הרשות המחוקקת במדינת קרוליינה הצפונית). יחד עם בית הנבחרים, הסנאט של קרוליינה הצפונית (אנ') מרכיב את כלל הרשות המחוקקת בקרוליינה הצפונית. נכון להיום (2017), המפלגה הרפובליקנית היא השולטת ברוב בית הנבחרים של קרוליינה הצפונית, עם 72 חברים לעומת 48 למפלגה הדמוקרטית. למפלגה הרפובליקנית רוב בבית הנבחרים משנת 2011. על מנת להיבחר לבית הנבחרים, על המתמודד להיות בן יותר מ-21 שנים. בבית הנבחרים חברים כ-120 חברים ובראשם עומד יושב ראש בית הנבחרים. כיום, יושב ראש בית הנבחרים הוא טים מור (אנ') מהמפלגה הרפובליקנית, המכהן מאז 14 בינואר 2015. אתר האינטרנט הרשמי של בית הנבחרים של קרוליינה הצפונית (באנגלית) ערך זה הוא קצרמר בנושא רשויות מחוקקות ובנושא ארצות הברית. אתם מוזמנים לתרום לוויקיפדיה ולהרחיב אותו.
הכל עליי (אלבום של פלד)

הכל עליי הוא אלבום הסולו השני של הראפר פלד שיצא במרץ 2016, באלבום 11 שירים כמו באלבומו הקודם. האלבום עוסק בחייו של פלד, הרע והטוב, ולכן יש בו קטעים רבים מחייו האישיים. האלבום הוא השני, לאחר ח.ר.ק.ו.ת שיצא ב-2012. השירים הכי מצליחים באלבום הם "קוקוס", "הכל עליי" ו"אין יותר טוב מזה". בריאיון לקראת יציאת האלבום סיפר פלד שהאלבום היה אמור להיקרא "לא כמו כולם" (שמו של השיר הרביעי באלבום). את האלבום הפיקו אורי שוחט ומיכאל כהן. הכל עלי, באתר Genius הכל עלי, באתר Bandcamp ביקורת אלבום: פלד – הכל עלי, באתר "חסר תרבות". 1 במאי 2016